Številka: 6041-6/2020-11

Datum: 24. 11. 2023

V skladu s prvim odstavkom 52. člena Zakona o stvarnem premoženju države in samoupravnih lokalnih skupnosti (Uradni list RS, št. 11/18 in 79/18) Mestna občina Ljubljana objavlja:

**NAMERO O SKLENITVI NEPOSREDNE POGODBE**

Mestna občina Ljubljana, Mestni trg 1, Ljubljana, objavlja namero o sklenitvi neposredne pogodbe za oddajo poslovnega prostora v brezplačno uporabo:

|  |  |
| --- | --- |
| Naslov: | Zadobrovška cesta 1, 1000 Ljubljana |
| Predmet najema: | poslovni prostor v skupni velikosti 203,30 m2 |
| Najemnina: | oddaja v brezplačno uporabo |
| Čas oddaje v najem: | za določen čas 5 let |
| Namembnost: | izvajanje programa za mlade |
| Razred energetske učinkovitosti: | C (35-60 kWh/m2a) |
| Pogoj za najem: | Pogoj za brezplačni najem je, da je ponudnik - oseba javnega prava (68. člen Zakona o stvarnem premoženju države in samoupravnih lokalnih skupnosti). Prednost pri izbiri bodo imeli ponudniki, ki izvajajo program dnevnega centra za otroke in mladostnike. **Pravočasna ponudba**, je v roku oddana ponudba.**Popolna ponudba** je izpolnjena in podpisana ponudba za najem (priložen obrazec O-OBR29), kar je bistvena sestavina ponudbe. |

Med prispelimi ponudbami za brezplačno uporabo, se bodo obravnavale le pravočasne in popolne ponudbe. V kolikor bo pravočasnih in popolnih ponudb več, si Mestna občina Ljubljana pridržuje diskrecijsko pravico glede izbire najprimernejšega ponudnika za brezplačno uporabo predmetnega poslovnega prostora. Uporabnik bo s sklenitvijo pogodbe o brezplačni uporabi zavezan plačevati obratovalne stroške in stroške zavarovanja ter nadomestilo za uporabo stavbnega zemljišča. Za navedeno nepremičnino bo sklenjena neposredna pogodba.

**Rok za prijavo na namero je 20 dni od dneva objave na spletni strani Mestne občine Ljubljana**. Prijavo na namero lahko ponudniki oddajo pisno na naslov Mestna občina Ljubljana, Mestni trg 1, 1000 Ljubljana, oz. po e-pošti na e-naslov Mestne občine Ljubljana, Mestni trg 1, Ljubljana, glavna.pisarna@ljubljana.si. Pri prijavi na namero se sklicujte na zgoraj navedeno številko.

 MESTNA OBČINA LJUBLJANA